[{"text_idx": "#000003", "text": "Kodutu\u0308tarde organisatsiooni su\u0308mbolid on kotkama\u0308rk, ristikuleht, u\u0308ldlipp ja ringkondade lipud, blankett, pitsat ning liikmepilet. Organisatsiooni tunnuseks on kotkama\u0308rk. Kotkama\u0308rki na\u0308eb na\u0308iteks organisatsiooni vormiriietuse peakatte ja varrukaembleemi peal."}, {"text_idx": "#000004", "text": "Lisaks tunneb kodutu\u0308treid a\u0308ra vormiriietuse ja\u0308rgi. Kodutu\u0308tardel on kasutusel kaks vormiro\u0303ivastust: Kodutu\u0308tarde pidulik vorm ja Kaitseliidu noorteorganisatsioonide va\u0308livorm. Samuti on noortejuhtidel kasutusel pidulik vorm, mis erineb noorkotkaste pidulikust vormiriietusest, ning va\u0308livorm, mis on mo\u0303lemal samasugune."}, {"text_idx": "#000005", "text": "Kodutu\u0308tarde pidulik vormiriietus na\u0308itab liikme kuuluvust u\u0308ksusesse, ja\u0308rguastet, ametikohta ning talle omistatud tunnustusi. Pidulik vorm koosneb sinakashallist pikkade varrukatega pluusist, vormimu\u0308tsist, kollasest kaelara\u0308tist, mustast seelikust, vo\u0308o\u0308kotist, mustadest kingadest ja nahava\u0308rvi sukkpu\u0308kstest."}, {"text_idx": "#000006", "text": "Kodutu\u0308tarde noortejuhi pidulik vormiriietus koosneb tumesinisest pintsakust ja seelikust, valgest pluusist, mustadest kingadest ja nahava\u0308rvi sukkpu\u0308kstest."}, {"text_idx": "#000007", "text": "Va\u0308livorm on kodutu\u0308tardel ja noorkotkastel u\u0308hesugune. Vormiriietust kantakse Kaitseliidu noorteorganisatsiooni tegevuses osalemisel koos ettena\u0308htud eraldusma\u0308rkidega. Va\u0308livorm koosneb tumerohelisest riidest jopest, jakist, tuulejakist, pu\u0308kstest, nokkmu\u0308tsist ning mustadest saabastest ja talvemu\u0308tsist. Lisaks kantakse va\u0308livormil nimesilti, varrukaembleeme ning ametikohata\u0308rne."}, {"text_idx": "#000008", "text": "Kodutu\u0308tarde struktuuriu\u0308ksuse liikme eraldusma\u0308rk vormimu\u0308tsil on metallist kotkama\u0308rk. Kotkama\u0308rk kujutab endas kaitseasendis pu\u0308stiseisvat kotkast, kes hoiab u\u0308he jalaga skautluse su\u0308mbolit \u2013 liiliao\u0303it, mille keskel on riigivapi kujutis ja teise jalaga linti, millel on tekst \u201cAlati valmis!\u201d."}, {"text_idx": "#000009", "text": "Vastavalt vormile kannavad Kodutu\u0308tarde organisatsiooni liikmed vormiriietuse vasakul ka\u0308isel varrukaembleemi, mis na\u0308itab organisatsioonilist ja piirkondlikku kuuluvust."}, {"text_idx": "#000010", "text": "Piduliku vormi parema rinnatasku kohal paiknevad ja\u0308rguta\u0308pid na\u0308itavad Kodutu\u0308tarde o\u0303ppekava ehk ja\u0308rkude la\u0308bimist. U\u0308ks ja\u0308rguta\u0308pp ta\u0308histab VI ehk ko\u0303ige madalamat ja\u0308rku ning kuus ja\u0308rguta\u0308ppi ko\u0303ige ko\u0303rgemat ehk I ja\u0308rku."}, {"text_idx": "#000011", "text": "Ametikohatunnusena kannavad liikmed pidulikul vormil vastaval alusel ametikohata\u0308rne. Ta\u0308rn kujutab metalset kuuekandilist ta\u0308hte, mille keskel asetseb riigivapi kujutis. Eristatakse suurt ja va\u0308ikest juhi ta\u0308rni, pidulikul vormil on ta\u0308rnid metalsed ning va\u0308livormil rohelisel po\u0303hjal kuldse tikandiga."}, {"text_idx": "#000012", "text": "Kodutu\u0308tre erialalisi oskuseid na\u0308itavad piduliku vormi paremal ka\u0308isel paiknevad erikatsema\u0308rgid, mida vo\u0303ib korraga olla vormil kuus. Populaarseimad erialad on matkaja, laskur, laulja ja meedik."}]